Document ID: /roh_data/filtered/fineweb-2-filterrobots_roh.jsonl.gz/69626

Elecziuns federalas 2015 - «Jau na dastg betg eleger»
En Svizra vivan 1.6 milliuns persunas che na dastgan betg eleger u votar, perquai ch’ellas n’han betg il pass svizzer. I dat dentant excepziuns: En il Grischun dastgan abitants da 22 vischnancas ir ad eleger u votar – senza il pass cotschen. Il Radio Rumantsch dat ina vusch a quellas persunas.
Co decida ina vischnanca sch’ils convischins senza pass svizzer dastgan ir a l’urna u vegnir elegids en uffizis communals? Daco ha il vitget da Donat introducì il dretg da votar per persunas da l’exteriur? Ed en ina discussiun raquintan in giuven oriund dal Portugal ed ina giuvna oriunda da la Tschechia co ch’igl è da viver en Svizra senza pudair eleger u votar.